b'\n_START_ARTICLE_\nUpravljalnik datotek\n_START_PARAGRAPH_\nUpravlj\xc3\xa1lnik datot\xc3\xa9k (tudi datot\xc3\xa9\xc4\x8dni upravlj\xc3\xa1lnik, angle\xc5\xa1ko file manager (FM)) je ra\xc4\x8dunalni\xc5\xa1ki program, ki zagotavlja uporabni\xc5\xa1ki vmesnik za upravljanje datotek in direktorijev (map). Med najpogostej\xc5\xa1e operacije na datotekah ali skupinah datotek spadajo ustvarjanje, odpiranje (pregledovanje, izvajanje, urejanje ali tiskanje), preimenovanje, prestavljanje ali kopiranje, brisanje in iskanje datotek, kakor tudi spreminjanje njihovih atributov, zna\xc4\x8dilnosti in dostopa do njih. Direktoriji in datoteke so lahko prikazani kot hierarhi\xc4\x8dno drevo na podlagi razdaljne strukture. Nekateri upravljalniki datotek vsebujejo gradnike, na katere so vplivali spletni brskalniki, kot so na primer navigacijski gumbi za naprej in nazaj._NEWLINE_Nekateri upravljalniki datotek zagotavljajo povezljivost z omre\xc5\xbeji s pomo\xc4\x8djo protokolov, kot so FTP, NFS, SMB ali WebDAV. To se dose\xc5\xbee tako, da se dovoli uporabniku brskati za datote\xc4\x8dni stre\xc5\xbenik (s povezovanjem in dostopanjem stre\xc5\xbeni\xc5\xa1kega datote\xc4\x8dnega sistema podobno kot pri lokalnem datote\xc4\x8dnem sistemu) ali z zagotovitvijo lastnih polnih odjemalskih implementacij za protokole datote\xc4\x8dnega stre\xc5\xbenika.\n_START_SECTION_\nUrejevalniki direktorijev\n_START_PARAGRAPH_\nIzraz, ki je predhodnik rabe upravljalnika datotek, je urejevalnik direktorijev (directory editor). Prvi urejevalnik direktorijev DIRED je izumil okoli leta 1974 Stan Kugell v Stanford Artificial Intelligence Lab._NEWLINE_Urejevalnik direktorijev je bil napisan za operacijski sistem EXEC 8 na Univerzi Marylanda v College Parku in so ga tisti \xc4\x8das lahko rabili tudi drugi uporabniki. Izraz so rabili tudi drugi razvijalci in med njimi Jay Lepreau, ki je napisal program dired leta 1980. Njegov program je deloval na BSD. Na izdelavo tega programa je vplival starej\xc5\xa1i program z enakim imenom, ki je deloval na TOPS-20. Dired je vplival na druge programe, kot sta dired, urejevalni\xc5\xa1ka skripta (za emacs in sorodne urejevalnike), in ded.\n_START_SECTION_\nUpravljalniki datotek s seznamom datotek\n_START_PARAGRAPH_\nUpravljalniki datotek s seznamom datotek (file-list file managers) so manj znani in starej\xc5\xa1i od ortodoksnih upravljalnikov datotek._NEWLINE_Eden tak\xc5\xa1nih upravljalnikov je flist, ki so ga prvi\xc4\x8d uporabili leta 1981 na preprostem enouporabni\xc5\xa1kem sistemu Conversational Monitor System (CMS). To je razli\xc4\x8dica programa fulist, katerega nastanek izvira pred koncem leta 1978, glede na komentarje njegovega tvorca Thea Alkeme._NEWLINE_Prvi program je zagotavljal seznam datotek v uporabni\xc5\xa1kem minidisku in je dovoljeval sortiranje po poljubnem atributu datotek. Atributi datotek so bili lahko posredovani skriptam ali definicijam funkcijskih tipk, tako da je bil flist preprost za rabo kot del skript CMS EXEC, EXEC 2 ali XEDIT._NEWLINE_Ta program je deloval le na IBM-ovem sistemu VM/SP CMS, vendar je vplival na izdelavo drugih programov, kot so na primer filelist (skripta, ki je delovala prek urejevalnika Xedit) in programi delujo\xc4\x8di na drugih operacijskih sistemih \xe2\x80\x93 na primer program z enakim imenom flist, ki je deloval na OpenVMS, in program fulist (z imenom iz ustreznega notranjega programa IBM), ki je deloval na Unix.\n_START_SECTION_\nOrtodoksni upravljalniki datotek\n_START_PARAGRAPH_\nOrtodoksni upravljalniki datotek (orthodox file managers (OFM)) ali ukazni upravljalniki datotek (command-based file managers) so upravljalniki datotek z besedilnim menijem, ki imajo obi\xc4\x8dajno tri okna (dva panela in eno okno z ukazno vrstico). Ortodoksni upravljalniki datotek so ena od najdlje delujo\xc4\x8dih dru\xc5\xbein upravljalnikov datotek in so predhodniki tistih z grafi\xc4\x8dnimi uporabni\xc5\xa1kimi vmesniki. Razvijalci izdelujejo aplikacije, ki podvajajo in raz\xc5\xa1irjajo upravljalnik, uveden s programom PathMinder in znanim programom Norton Commander za DOS Johna Soche. Koncept je star ve\xc4\x8d kot trideset let. PathMinder je iz\xc5\xa1el leta 1984, prva razli\xc4\x8dica Norton Commander 1.0 pa leta 1986. Navkljub starosti tega koncepta, se upravljalniki datotek na podlagi Norton Commanderja aktivno razvijajo. Za DOS, Unix in MS Windows obstaja veliko njihovih implementacij. Nikolai Bezroukov je objavil lastni nabor kriterijev standarda OFM (razli\xc4\x8dica 1.2 z datumom junij 1997). Skoval naj bi tudi izraz OFM leta 1996 v prvi elektronski knjigi, posve\xc4\x8deni tej temi, ki je sistematizirala podro\xc4\x8dje in posku\xc5\xa1ala definirati skupne zna\xc4\x8dilnosti glavnih implementacij tega razreda upravljalnikov datotek, kot so FAR, Total Commander in Midnight Commander.\n_START_SECTION_\nPaneli v zavihkih\n_START_PARAGRAPH_\nVpeljava panelov v zavihkih v nekaterih upravljalnikih datotek (na primer v Total Commanderju) je omogo\xc4\x8dila isto\xc4\x8dasno manipulacijo ve\xc4\x8d kot enega aktivnega in pasivnega direktorija.\n_START_SECTION_\nPrenosljivost\n_START_PARAGRAPH_\nOrtodoksni upravljalniki datotek spadajo med najbolj prenosljive upravljalnike datotek. Zgledi so na voljo za skoraj vse platforme, tako z ukazno vrstico in grafi\xc4\x8dnimi vmesniki. To je med upravljalniki z ukazno vrstico neobi\xc4\x8dajno v tem, da je nekaj kar je smisel standarda za vmesnik objavljeno. Aktivno jih tudi podpirajo razvijalci. Tako je mo\xc5\xbeno narediti enako delo na razli\xc4\x8dnih platformah brez veliko ponovnega u\xc4\x8denja vmesnika.\n_START_SECTION_\nNavigacijski upravljalniki datotek\n_START_PARAGRAPH_\nNavigacijski upravljalniki datotek (navigational file managers) so novej\xc5\xa1a vrsta upravljalnikov. Od pojave grafi\xc4\x8dnih uporabni\xc5\xa1kih vmesnikov so postali glavna vrsta upravljalnikov datotek za namizne ra\xc4\x8dunalnike._NEWLINE_Obi\xc4\x8dajno imajo dva panoja z drevesom datote\xc4\x8dnega sistema v levem panoju in vsebino trenutnega direktorija v desnem. Za operacijski sistem macOS je pogled z Millerjevimi stolpci v upravljalniku datotek Finder (z izvorom v operacijskem sistemu NeXTStep) razli\xc4\x8dica teme navigacijskega upravljalnika datotek.\n_START_SECTION_\nSpletni upravljalniki datotek\n_START_PARAGRAPH_\nSpletni upravljalniki datotek) (web-based file managers) so obi\xc4\x8djano skripte napisane v jezikih PHP, Ajax, Perl, ASP ali drugem stre\xc5\xbeni\xc5\xa1kem jeziku. \xc4\x8ce so name\xc5\xa1\xc4\x8deni na lokalnem stre\xc5\xbeniku ali na oddaljenem stre\xc5\xbeniku, omogo\xc4\x8dajo upravljanje in urejanje tamkaj\xc5\xa1njih datotek in direktorijev s pomo\xc4\x8djo spletnega brskalnika brez dostopa za FTP._NEWLINE_Naprednej\xc5\xa1e in po navadi komercialno distribuirane skripte spletnega upravljanja datotek omogo\xc4\x8dajo administratorju upravljalnika dototek konfiguracijo varnih, posameznih uporabni\xc5\xa1kih ra\xc4\x8dunov s posameznimi uporbni\xc5\xa1ki dovoljenji. Avtorizirani uporabniki imajo dostop do dokumentov shranjenih na stre\xc5\xbeniku ali v njihovih posameznih uporabni\xc5\xa1kih direktorijih kadarkoli in kjerkoli s pomo\xc4\x8djo spletnega brskalnika._NEWLINE_Spletni upravljalniki datotek lahko slu\xc5\xbeijo kot digitalni repozitorij organizacij. Na primer dokumenti, digitalni mediji, zalo\xc5\xbeni\xc5\xa1ke predloge in prezentacije se lahko skranijo, upravljajo in delijo med strankami, dobavitelji in oddaljenimi delavci, ali pa samo notranje._NEWLINE_Spletni upravljalniki datotek so postali zelo priljubljeni zaradi nara\xc5\xa1\xc4\x8danja priljubljenosti dinami\xc4\x8dnih spletnih sistemov za upravljanje vsebin (CMS) in potrebi po netehni\xc4\x8dnih spletnih moderatorjih za upravljanje medijev na svojih spletnih straneh, ki jih poganjajo te platforme._NEWLINE_Zgled je net2ftp, spletni odjemalec FTP na podlagi PHP in jezika JavaScript.'